3 000 uit Moskou-treinstasies ontruim ná bomdreigement | Maroela Media
Yaroslvsky-treinstasie (Foto: Welcome2Russia)
Die staatsnuusagentskap RIA Novosti het berig ongeveer 2 000 persone is uit Leningradsky- en Kazansky-stasies ontruim en 750 uit Yaroslavsky.
Polisiebeamptes en honde-eenhede is ontbied en deursoek die treinstasies, wat naby die metrostasie Komsomolskaya geleë is. Die treinstasies spesialiseer in roetes na St Petersburg, Siberië en Sentraal-Asië.
Maroela Media het vroeër berig Maxim Sokolov, minister van vervoer, het Maandagoggend in 'n televisie-onderhoud gesê terrorisme is nie die hoofteorie nie, nadat 'n Russiese militêre vliegtuig Sondag in die Swart See neergestort het. Hy het gesê owerhede ondersoek 'n moontlike meganiese fout of vlieëniersfout. Sokolov het bygevoeg die regering gaan nie in hierdie stadium veiligheidsmaatreëls by Russiese lughawens opskerp nie.